UBERA ARANZETA (EH Bildu, 2019-05-31):
Uriarte andrea, konsensoa, baina ze konsenso? Ez dago konsensorik.
Ez duzu ikusten helduen hezkuntzako zuzendariak, irakasleak, eta ikasleak nola dauden? Gero esaten duzu hobetuko dela, beraiek ez dute horrela konpartitzen. Ez duzu entzuten? Ez duzu ikusten zein zen egoera?
Esan duzu lanean ari zaretela helduen hezkuntza hobetzeko, eta helburuak betetzeko. Baina ez dakit enteratu zaren, ez dakit enteratu zaren, baina oso nabarmena da. Helduen hezkuntzako zuzendari, irakasle eta ikasleak, ez daude konforme egiten ari zareten lanarekin, eta eskatzen dizute lan hori aldatzeko, beraiekin negoziatzeko, adosteko, ze beraiek ez dute baloratzen zuek egiten ari zaretenak hobetzen duenik, baizik eta esaten dute, okertzen duela, okertzen duela!
Beraz, ez duzu erantzuten, ez duzu erantzuten! Gaur ere marketing saio bat egin diguzu, eta guk hemen erantzunak behar ditugu. Erantzunak, komunitatearekin adostuak, elkarrizketan benetan elkarrizketan oinarrituta. Jakin nahi dugu, izapidetzen ari zaren dekretu hori, berregituratuko duzun, erantzun. Erantzun!
Guk hori, momentu honetan, prozesu hori geratzea proposatzen dugu eta berregituratzea. Eta hartu kontutan dauden ekarpenak, baita ponentziaren ondorioak ere, berregituratu.
Edo adibidez, Nafarroan Helduen Hezkuntzarako Legea dago. Bizialdi osoko legea, lanbide heziketak bere lege propioa egin du, helduen hezkuntzarako esparruak, zergatik ezin du eduki bere lege propioa? Edukiz hobeto jantziko litzateke eta etorkizuneko erronkei erantzuten gehiago lagundu dezake. Baina ez, ez duzue hori egiten. Ez dakit.
Gero, esaten duzue behin eta berriro, bizitza osoko formakuntzan sakondu behar dela, baina egiten duzuena da ahuldu. Eta gizartean egon diren eraldaketei erantzun beharrean, adibidez, formakuntza ez arautuari, ez duzue kontutan hartzen eta baztertu egiten duzue, bai, bai Uriarte andrea.
Gero, zer gehiago? Zehaztu mapa bat, ados, mapa bat zehaztu behar da. Iritsi toki guztietara, noski, ekipoak egokitu beharko direla etorkizuneko erronkei hori egiteko, baina izan kontutan komunitatearen ekarpenak, zehaztu kurrikuluma.
Behingoz Lanbiderekin egin encomienda de gestión, aurreikusi gabe daukazuena, egin. Hartu neurriak. Hemen ez du balio zein den filosofia, zein garrantzitsua den. Ze gero benetan ez baduzu hori praktikara eramaten, erakusten ari zaretena da bost axola zaizuela.
Eta ez dena normala da, oso nabarmena da, kontsentsua balitz, helduen hezkuntzako irakasle, zuzendari eta ikasleak ez lirateke kalera irtengo. Eta hemen jendea lanean dago eta jendea borondate onez aritu da, urtebetez, urtebetez elkarrizketetan, ponentzian egon gara lanean, eta lanean ari gara. Eta hainbat ekarpen egin ditugu, positiboan, positiboan, proposamenak daude, adostu. Zuek ez baldin badaukazue konponbiderik, edo ez baldin badaukazu neurririk, beste batzuk baditugu.
Eta agian gure batzuekin ez zarete ados egongo, eta agian gu zuen beste batzuekin ere ez, baina erdibideak aurkitu beharko ditugu, zeren helduen hezkuntzako esparruak bete dezakeen papera, oso inportantea da inklusioari begira, enplegarritasunari begira, Lanbideri begira. Ba ados baldin bagaude, orduan, zergatik sortarazi duzue dagoen haserrea? Ez da ulergarria.
Zeren ados egongo bazinete, eta arazorik ez balitz egongo, ez ginateke hemen egongo. Deseatzen nago atril honetara irten eta esatea, zorionak Uriarte andrea, zorionak! Oso ondo egin duzue, desiatzen nago.
Ea hurrengo batean, hona ateratzen naizen eta galdera bat egiten dizudan, zoriontzeko helduen hezkuntza esparruan eragileen ekarpenak jaso dituzuelako. Garaiz zaudete, garaiz zaudete, dekretu hori oraindik izapidetzen ari delako. Garaiz zaudete, ponentzian dauden ondorioak kontutan izateko. Garaiz zaudete eremuko zuzendari, irakasle, ikasleen...
...ondorioak kontutan izateko. Garaiz zaudete eremuko zuzendari ikasle, ikasleen, irakasleen, guztien ekarpenak kontutan hartzeko. Zuen esku dago.
Zuek aukeratu beharko duzue.